L’AV Mestre Lope- Josep Carsí celebra el Nadal amb un taller i la visita del Pare Noel
2025-07-24

L’esperit del Nadal ha arribat a la seu de l’AV Mestre Lope- Josep Carsí de Burjassot. L’entitat ha programat dues activitats molt divertides per a festejar en el barri l’arribada d’aquestes dates tan entranyables.

Així, aquest dijous 13 de desembre, l’associació desenvoluparà, des de les 17 hores, un taller per a realitzar un centre de Nadal per a decorar les cases en aquesta època tan bonica de l’any.

I, entrats ja en el cap de setmana, el dissabte 15 de desembre, l’entitat burjassotera tindrà l’honor de rebre al Pare Noel de 17.30 a 19.30 hores. Una oportunitat única per a entregar-li les cartes i, a més, degustar un ric xocolate, a partir de les 18 hores.

Per a tancar aquesta vesprada tan especial, a les 21.30 hores, se celebrarà el tradicional sopar de Nadal de l’associació, amb un preu de 10€ per als socis que estiguen al corrent del pagament de la quota i de 13€ per als no socis. En aquest cas, és necessari confirmar l’assistència abans del dijous 13 de desembre en els telèfons 636 42 06 31 i 661 82 25 46.